ນາຍົກລັດຖະມົນຕີຫງວຽນຊວນຟຸກຕ້ອນຮັບປະທານກຸ່ມບໍລິສັດ JA Solar – ຈີນ
(ທ່ານນາຍົກລັດຖະມົນຕີຫງວຽນຊວນຟຸກ
ຕ້ອນຮັບປະທານກຸ່ມບໍລິສັດ JA Solar – ຈີນ)
ກ່າວຄຳເຫັນທີ່ການຕ້ອນຮັບທ່ານ ຈີນບາວຟາງ, ປະທານກຸ່ມບໍລິສັດ JA Solar – ຈີນ, ຖືກດຳເນີນໃນຕອນບ່າຍວັນທີ 11/07, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ, ລັດຖະບານຫວຽດນາມ ຕີລາຄາສູງໂຄງການລົງທຶນຜະລິດຖ່ານໄຟພະລັງງານແສງຕາເວັນຂອງກຸ່ມບໍລິສັດ JA Solar ເຂົ້າຫວຽດນາມ. ທ່ານນາຍົກລັດຖະມົນຕີ ຊີ້ແຈ້ງວ່າ, ຫວຽດນາມ ຖືເປັນສຳຄັນບັນດາວິສາຫະກິດຈີນ ລົງທຶນເຂົ້າຫວຽດນາມ, ສະນັ້ນ, ລັດຖະບານຫວຽດນາມ ແລະ ຈີນ ຕ້ອງໜູນຊ່ວຍວິສາຫະກິດ 2 ປະເທດລົງທຶນເຂົ້າແຕ່ລະປະເທດ. ຫວຽດນາມ ມີສະພາບແວດລ້ອມແຫ່ງການລົງທຶນຢ່າງສະດວກ ເພື່ອໃຫ້ວິສາຫະກິດລົງທຶນເຂົ້າໃນການຜະລິດ, ສົ່ງອອກສິນຄ້າໄປສູ່ບັນດາປະເທດສະມາຊິກໃນສັນຍາ TPP. ທ່ານນາຍົກລັດຖະມົນຕີເນັ້ນໜັກວ່າ, ບັນດາກະຊວງ, ຂະແໜງການ ແລະ ອົງການທີ່ກ່ຽວຂ້ອງຂອງຫວຽດນາມ ຍາມໃດກໍ່ສ້າງທຸກເງື່ອນໄຂສະດວກໃຫ້ກຸ່ມບໍລິສັດ JA Solar ເວົ້າສະເພາະ, ບັນດານັກລົງທຶນເວົ້າລວມ ເຄື່ອນໄຫວຜະລິດດຳເນີນທຸລະກິດສຳເລັດຜົນຢູ່ຫວຽດນາມ. ທ່ານນາຍົກລັດຖະມົນຕີປາດຖະໜາວ່າ, ກຸ່ມບໍລິສັດຈະບັນລຸຜົນສຳເລັດກວ່າ ແລະ ລົງທຶນເຂົ້າຫວຽດນາມ ຢ່າງແຮງກວ່າອີກ.
(ແຫຼ່ງຄັດຈາກ VOV)